е било представително за ценовата разлика. В допълнение следва да се отбележи също така, че установената експортна цена за този КНП е най-ниската от всички КНП, изнасяни от Nanshan за ЕС, и средно [10—20] % по-ниска от средната експортна цена на Nanshan. Това обяснява също така защо установеният за КНП марж на занижаване на цените е бил по-висок от този на другите съответстващи КНП. Въз основа на горното твърдението беше отхвърлено.
 (597)
 Следва да се отбележи, че коментарите на Nanshan относно разгласяването на временните констатации бяха подкрепени от Xindatong след срока за коментиране на информацията, предоставена от други заинтересовани страни в отговор на разгласяването на временните констатации.
 (598)
 След окончателното разгласяване Nanshan припомни, че корекцията от 2,7 %, приложена спрямо целевата цена, е недостатъчна. Nanshan се позова на сравнението на нормалните стойности, формирани от Комисията за горещовалцованите и студеновалцованите продукти; на сравнение на експортната цена на Nanshan за сходни горещовалцовани студеновалцовани продукти; на твърдяния доклад на CRU; и на доклада на ITC от САЩ. Що се отнася до корекциите въз основа на метода, предложен от Nanshan, то посочи, че Комисията не е обяснила как е коригирала цената на тези КНП, и посочи, че поради това тези изчисления нямат стойност за него. Накрая, Nanshan заяви, че експортната цена на този КНП е най-ниската поради това, че този КНП се продава само от Nanshan Europe, и затова е засегната от твърдяното неправомерно прилагане на член 2, параграф 9.
 (599)
 В тази връзка Комисията счете, че корекцията, която трябва да бъде извършена на целевата цена на промишлеността на Съюза, следва да се основава на ценовите разлики, които се наблюдават на пазара на Съюза, тъй като целевата цена по същество следва да отразява цената, която промишлеността на Съюза следва да постигне при отсъствието на дъмпингов внос на вътрешния пазар. Поради това позоваването на разликите в нормалната цена, приложима в засегнатата държава, не се счита за надеждно. Също така, както е посочено в раздел 3.4, експортните цени на Nanshan бяха определени за дъмпингови. Поради това позоваването на разлики в дъмпинговите експортни цени също не беше счетено за надеждно.
 (600)
 Поради липсата на нови елементи или опровержения във връзка с твърдяния доклад на CRU, констатациите на Комисията бяха потвърдени. Що се отнася до позоваването на доклада на ITC, макар че не е ясно как Nanshan е изчислило ценовата разлика, тъй като в изчисленията няма формули, които да позволят на Комисията да разбере как е било направено сравнението, Комисията отбеляза, че посочените данни са свързани с периода 2011—2015 г., който се различава значително от разследвания период или от разглеждания период. Във връзка с предложения от Nanshan метод следва да се отбележи, че Комисията в действителност е възпроизвела същата методология за изчисляване на корекцията в съответствие с предложението на Nanshan, направено в неговите коментари по разгласяването на предварителните заключения. В тази връзка Комисията не счете, че тези изчисления нямат никаква стойност. Напротив, те потвърждават констатацията на Комисията във връзка с равнището на занижаване на цените по отношение на този конкретен КНП. Що се отнася до експортната цена на